ครึ่งบ่ายไม้สั้น – บล.คันทรี่กรุ๊ป
ครึ่งบ่ายไม้สั้น - บล.คันทรี่กรุ๊ป
13 ก.ย. 2559

สรุปตลาดภาคเช้า
 
ตลาดภาคเช้าปิดปรับตัวเพิ่มขึ้น +29.4 จุด สวนทางกับตลาดรอบบ้าน โดยแรงรีบาวด์หลักมาจากกลุ่มธนาคาร +2.56% และ กลุ่มอสังหาฯและรับเหมาก่อสร้าง +2.32% ด้านปริมาณการซื้อขายอยู่ในระดับหนาแน่นที่ระดับ 2.8 หมื่นล้านบาท
 
แนวโน้ม ภาคบ่าย
 
คาดดัชนีช่วงบ่ายแกว่งตัวบริเวณแนวต้าน 1,440 จุด ด้วยโมเมนตัมลบจากต่างประเทศ เรายังกังวลต่อการรีบาวด์รอบนี้ จึงยังคงแนะนำหุ้นกลุ่มที่มีปัจจัยเด่นเฉพาะเช่น กลุ่มอิเล็กทรอนิกส์ ที่รับประโยชน์จากค่าเงินบาทที่อ่อนค่า และกลุ่มส่งออกอาหาร ที่ได้ประโยชน์จากราคาไก่ที่แข็งแรงในช่วงไตรมาส 3Q59
 
วิเคราะห์ทางเทคนิค
BEM
ราคาปิด 6.95 บาท
แนวรับ 6.90 บาท
แนวต้าน 7.40 บาท
แนว cut หากราคาหุ้นมีโอกาสหลุด 6.70 บาท
กราฟ BEM  ดีดตัวขึ้นจากสัญญาณ Doji เมื่อวานนี้ โดยกำลังฟอร์มตัวเป็น V-shape  ที่จะมีแนวต้าน 7.40 บาท โดย Fstoch ส่งสัญญาณซื้อระยะสั้น จึงแนะนำเพียงการเก็งกำไร
 
เด็กแนว
TSE หายเงียบไปนาน หลังจากราคาคึกคักอยู่พักหนึ่ง ฟอร์มกำลังจะไปยาวแต่เจอตลาดปรับฐานก็เลยฟอร์มหลุดไปด้วย อย่างไรก็ตามหากหุ้นมีพื้นฐานยังไม่เดี๋ยวต้องกลับมา   ปัจจุบันบริษัทมีการจ่ายไฟจาก solar farm แล้วประมาณ 100 mw ทั้งในไทยและญี่ปุ่น อีกทั้งได้โครงการเพิ่มขึ้นต่อเนื่องทั้งในญี่ปุ่น และฟิลิปปินส์ นอกจากนี้กำลังเจรจาซื้อโรงไฟฟ้าชีวะมวลทางภาคใต้อีกจำนวนหนึ่ง ซึ่งจะทำให้แนวโน้มมีโรงไฟฟ้าในมือไม่น้อยกว่า 150 mw ที่จะรับรู้รายได้เต็มในปีหน้า ถือเป็นบริษัทที่มีรายได้แข็งแกร่ง แต่ค่า PE ในระดับต่ำ เมื่อเทียบกับบริษัทในกลุ่มเดียวกัน ทั้งนี้กำไรทั้งปีมีโอกาสแตะระดับ 600 ล้านบาทถือว่าเป็นตัวเลขใหญ่บริษัทหนึ่ง ด้วยกำไรเท่านี้จะเติบโตไม่น้อยกว่า 20% ในปีหน้าเพราะยังมีโรงไฟฟ้าที่จะต้อง COD เพิ่มอีกไม่น้อยกว่า 50 MW โดยเบื้องต้นประเมินแบบ conservative ให้ค่า PE เพียง 18 เท่า จะได้เป้าเบาๆ 5.90 บาท ต่ำกว่าที่เฉลี่ยโบรกเกอร์ให้เกิน 6 บาทซะด้วยซ้ำ แค่นี้ก็ถือว่าเยอะ เทียบกับราคากระดานที่ต่ำมาก
กราฟ TSE (week) ไต่ระดับแบบ bottom out โดยราคาสุดราคาอยู่ในระหว่างการฟื้นตัวจากการปรับตัวช่วงตลาดลงแรง และเป็นแนว support ที่น่าสะสม ซึ่งมีแนวต้านแรก 4.80บาท แนะนำซื้อ
 